FastTrack on P2P-verkko ja -protokolla, joka on käytössä Kazaa-, Grokster- ja iMesh-ohjelmissa. Muutamat koneet (supernodet) verkossa muodostavat keskuspalvelimet, jotka käsittelevät muiden käyttäjien haut ja pitävät listaa verkossa jaossa olevista tiedostoista. FastTrack-verkossa käytetään UUHash-tarkistussummaa tiedostojen erottamiseen toisistaan. Vaikka UUHash on todella nopea laskea, se on myös helppo väärentää. Tämän takia FastTrack-verkkoa voi häiritä sopivasti muokatuilla tiedostoilla, jolloin käyttäjän lataama tiedosto voi sisältää osia useista eri tiedostoista.
FastTrackin suosio on aikojen saatossa hiipunut ja nykyään sen käyttö on vähäistä.